สรุปภาวะตลาดต่างประเทศ ประจำวันที่ 14 ต.ค. 2562
สรุปภาวะตลาดต่างประเทศ ประจำวันที่ 14 ต.ค. 2562
สรุปภาวะตลาดต่างประเทศ ประจำวันที่ 14 ต.ค. 2562
15 ต.ค. 2562

ดัชนีดาวโจนส์ตลาดหุ้นนิวยอร์กปิดลบเมื่อคืนนี้ (14 ต.ค.) เนื่องจากนักลงทุนเริ่มกลับมากังวลเกี่ยวกับสถานการณ์การค้าระหว่างสหรัฐกับจีนอีกครั้ง หลังมีรายงานว่าจีนต้องการเจรจาเพิ่มก่อนที่จะลงนามในข้อตกลงขั้นแรกกับสหรัฐ ขณะเดียวกันนักลงทุนจับตารายงานผลประกอบการประจำไตรมาส 3 ของบริษัทจดทะเบียน รวมทั้งข้อมูลเศรษฐกิจที่สำคัญของสหรัฐในสัปดาห์นี้
ดัชนีเฉลี่ยอุตสาหกรรมดาวโจนส์ปิดที่ 26,787.36 จุด ลดลง 29.23 จุด หรือ -0.11% ขณะที่ดัชนี S&amp;P500 ปิดที่ 2,966.15 จุด ลดลง 4.12 จุด หรือ -0.14% ส่วนดัชนี Nasdaq ปิดที่ 8,048.65 จุด ลดลง 8.39 จุด หรือ -0.10%
 
ตลาดหุ้นยุโรปปิดลดลงเมื่อคืนนี้ (14 ต.ค.) เนื่องจากนักลงทุนไม่แน่ใจเกี่ยวกับความคืบหน้าด้านการค้าระหว่างสหรัฐ-จีน และยังคงวิตกเกี่ยวกับความไม่แน่นอนที่อังกฤษจะถอนตัวออกจากสหภาพยุโรป (Brexit) แบบมีข้อตกลงในสิ้นเดือนนี้
ดัชนี Stoxx Europe 600 ลดลง 0.49% ปิดที่ 389.69 จุด
ดัชนี CAC-40 ตลาดหุ้นฝรั่งเศสปิดที่ 5,643.08 จุด ลดลง 22.39 จุด หรือ -0.40%, ดัชนี DAX ตลาดหุ้นเยอรมันปิดที่ 12,486.56 จุด ลดลง 25.09 จุด หรือ -0.20% และ ดัชนี FTSE 100 ตลาดหุ้นลอนดอนปิดที่ 7,213.45 จุด ลดลง 33.63 จุด หรือ -0.46%
 
ตลาดหุ้นลอนดอนปิดลดลงเมื่อคืนนี้ (14 ต.ค.) เนื่องจากนักลงทุนวิตกเกี่ยวกับความไม่แน่นอนในการทำข้อตกลงถอนตัวของอังกฤษออกจากสหภาพยุโรป (Brexit) หลังจากที่อังกฤษและสหภาพยุโรป (EU) เปิดเผยในช่วงสุดสัปดาห์ที่ผ่านมาว่า ยังจำเป็นต้องดำเนินการอีกมากเพื่อทำข้อตกลง Brexit
ดัชนี FTSE 100 ตลาดหุ้นลอนดอนปิดที่ 7,213.45 จุด ลดลง 33.63 จุด หรือ -0.46%
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดร่วงลงเมื่อคืนนี้ (14 ต.ค.) หลังจากสำนักงานพลังงานสากล (IEA) ได้ปรับลดตัวเลขคาดการณ์ความต้องการน้ำมันในตลาดโลกในปีนี้และปีหน้า เนื่องจากภาวะเศรษฐกิจมีแนวโน้มชะลอตัวลง นอกจากนี้ ตลาดยังได้รับแรงกดดันจากความไม่มั่นใจเกี่ยวกับสถานการณ์การค้าระหว่างสหรัฐและจีน หลังจากมีรายงานว่า จีนต้องการเจรจาเพิ่มเติมกับสหรัฐก่อนที่จะลงนามในข้อตกลงการค้าขั้นแรกกับสหรัฐ
สัญญาน้ำมันดิบ WTI ส่งมอบเดือนพ.ย. ร่วงลง 1.11 ดอลลาร์ หรือ 2% ปิดที่ 53.59 ดอลลาร์/บาร์เรล
สัญญาน้ำมันดิบเบรนท์ส่งมอบเดือนธ.ค. ดิ่งลง 1.16 ดอลลาร์ หรือ 1.9% ปิดที่ 59.35 ดอลลาร์/บาร์เรล
 
สัญญาทองคำตลาดนิวยอร์กปิดบวกเมื่อคืนนี้ (14 ต.ค.) เนื่องจากนักลงทุนเข้าซื้อทองคำในฐานะสินทรัพย์ที่ปลอดภัย ท่ามกลางความวิตกกังวลเกี่ยวกับความไม่แน่นอนด้านการค้าระหว่างสหรัฐและจีน หลังมีรายงานว่าจีนต้องการเจรจาเพิ่มเติมก่อนลงนามในข้อตกลงขั้นแรกกับสหรัฐ
สัญญาทองคำตลาด COMEX (Commodity Exchange) ส่งมอบเดือนธ.ค. เพิ่มขึ้น 8.9 ดอลลาร์ หรือ 0.6% ปิดที่ 1,497.6 ดอลลาร์/ออนซ์
สัญญาโลหะเงินส่งมอบเดือนธ.ค. เพิ่มขึ้น 16.6 เซนต์ หรือ 0.95% ปิดที่ 17.71 ดอลลาร์/ออนซ์
สัญญาพลาตินัมส่งมอบเดือนม.ค. ลดลง 90 เซนต์ หรือ 0.1% ปิดที่ 899.4 ดอลลาร์/ออนซ์
สัญญาพัลลาเดียมส่งมอบเดือนธ.ค. พุ่งขึ้น 16.90 ดอลลาร์ หรือ 1% ปิดที่ 1,687 ดอลลาร์/ออนซ์
 
เงินปอนด์อ่อนค่าลงเมื่อเทียบกับดอลลาร์สหรัฐ ในการซื้อขายที่ตลาดปริวรรตเงินตรานิวยอร์กเมื่อคืนนี้ (14 ต.ค.) ขณะที่นักลงทุนจับตาความคืบหน้าในการเจรจาข้อตกลงการถอนตัวของสหราชอาณาจักรออกจากสหภาพยุโรป (Brexit) โดยขณะนี้กำลังเข้าสู่สัปดาห์ที่ถือว่าสำคัญอย่างยิ่งสำหรับ Brexit
เงินปอนด์อ่อนค่าลงเมื่อเทียบกับดอลลาร์สหรัฐ ที่ระดับ 1.2576 ดอลลาร์ จากระดับ 1.2659 ดอลลาร์ ขณะที่ยูโรอ่อนค่าลงแตะที่ระดับ 1.1031 ดอลลาร์ จากระดับ 1.1041 ดอลลาร์ ส่วนดอลลาร์ออสเตรเลียอ่อนค่าลงสู่ระดับ 0.6774 ดอลลาร์สหรัฐ จากระดับ 0.6799 ดอลลาร์สหรัฐ
ดอลลาร์สหรัฐอ่อนค่าลงเมื่อเทียบกับเงินเยน ที่ระดับ 108.35 เยน จากระดับ 108.50 เยน และอ่อนค่าเมื่อเทียบกับฟรังก์สวิส ที่ระดับ 0.9969 ฟรังก์ จากระดับ 0.9974 ฟรังก์ อย่างไรก็ดี ดอลลาร์สหรัฐแข็งค่าเมื่อเทียบกับดอลลาร์แคนาดา ที่ระดับ 1.3230 ดอลลาร์แคนาดา จากระดับ 1.3187 ดอลลาร์แคนาดา